**ПРОЕКТ!**

**Д О Г О В О Р**

**№ .........................................**

за изпълнение на обществена поръчка с предмет: **„Доставка на работно облекло по проект №BG05M9OP001-2.004-0042 „Комплекс за социално-здравни услуги за деца и семейства”**

Днес, ...................2019 год., в гр. Габрово между:

1. Община Габровос ЕИК: 000215630 и адрес: гр. Габрово, пл. Възраждане № 3, представлявана от Таня Венкова Христова- Кмет, наричана по-долу за краткост **ВЪЗЛОЖИТЕЛ**

и

2. .......................................................................... със седалище и адрес на управление:...............................................................................................................................,

ЕИК................................, представлявано от ..................................................,

наричано в договора за краткост **ИЗПЪЛНИТЕЛ**, от друга страна,

на основание чл. 112 от Закона за обществените поръчки (ЗОП), във връзка с чл. 69 от ППЗОП, в резултат на проведена процедура – договаряне без предварително обявление за възлагане на обществена поръчка, с предмет: **„„Доставка на работно облекло по проект №BG05M9OP001-2.004-0042 „Комплекс за социално-здравни услуги за деца и семейства”** иРешение №………../…….2019 г. на ВЪЗЛОЖИТЕЛЯ за определяне на ИЗПЪЛНИТЕЛ, **се сключи настоящия договор**

**I. ПРЕДМЕТ НА ДОГОВОРА**

**чл.1 (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение доставка на **работно облекло по проект №BG05M9OP001-2.004-0042 за нуждите на Комплекс за социално – здравни услуги** **за деца и семейства – Габрово** по вид и ориентировъчни количества, съгласно Техническите спецификации**.**

(2) Този договор е сключен по проект **„Комплекс за социално-здравни услуги за деца и семейства”,** Административен договор за предоставяне на безвъзмездна финансова помощ №BG05M9OP001-2.004-0042-C02, анексиран с Допълнително споразумение № 01 от 21.12.2018г., финансиран по Оперативна програма „Развитие на човешките ресурси“ 2014-2020, процедура чрез директно предоставяне на конкретен бенефициент BG05M9OP001-2.004 „Услуги за ранно детско развитие“. Цялата отговорност за съдържанието на документа се носи от Община Габрово и при никакви обстоятелства не може да се счита, че този документ отразява официалното становище на Управляващия Орган на ОП “Развитие на човешките ресурси”2014-2020 г.

**чл.2** Предметът на договора следва да бъде изпълнен в съответствие с Техническата спецификация на **ВЪЗЛОЖИТЕЛЯ** и Предложение за изпълнение на **ИЗПЪЛНИТЕЛЯ**, представляващи неразделна част от Договора, при спазване на разпоредбите на действащото законодателство.

**ІІ. СРОК ЗА ИЗПЪЛНЕНИЕ НА ДОГОВОРА**

**Чл. 3** (1) Срокът за изпълнение на дейността започва да тече от датата на подписването на договора и е със срок до 31.12.2019 г., или до изчерпване финансовия ресурс по договора.

(2) Доставката се изпълнява в срок от ...................... **кал. дни** (не повече от **20 кал. дни)**, считано от датата на получаване на възлагателните писма.

**III. ЦЕНА И НАЧИН НА ПЛАЩАНЕ**

**чл.4**. (1) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** обща цена на договора в размер ***до 2 500 лева /две хиляди и петстоти лева/ без ДДС или 3 000 лева /три хиляди лева/ с ДДС***, съгласно единични цени, посочени в ценовата оферта на изпълнителя.

(2) Общата стойност на договора има ориентировъчен характер и не обвързва **ВЪЗЛОЖИТЕЛЯ**. Обвързващи за **ВЪЗЛОЖИТЕЛЯ** са единствено изпратените до **ИЗПЪЛНИТЕЛЯ** писмени заявки за доставка, по отношение на вид на артикулите, количество и стойност.

(3) Плащането се извършва чрез банков превод в лева по банковата сметка на Изпълнителя.

(4) Плащанията се извършват след изпълнението на всяка извършена доставка, в срок до 30 (тридесет) календарни дни след подписване на приемо-предавателен протокол за нея и предоставяне на фактура оригинал, придружена с опис на елементите от доставка, с единични цени и количества и съответните придружаващи документални доказателства по банкова сметка на **ИЗПЪЛНИТЕЛЯ,** както следва:

**Обслужваща банка: ..................................**

**Град/клон/: .........................**

**BIC код: …………………**

**IBAN: ……………………………..**

(5) Фактурата следва да съдържа следните данни:

Получател: *ОБЩИНА ГАБРОВО*

Адрес: пл. Възраждане № 3

БУЛСТАТ: 000215630

МОЛ: Таня Христова

Получил фактурата: Петя Цвяткова - Ръководител проект

В описателната част следва да впише следния текст: ***”Разходът е по договор за безвъзмездна помощ № BG05M9OP001-2.004-0042 „Комплекс за социално-здравни услуги за деца и семейства”.***

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**чл.5**. (1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ договореното възнаграждение за извършената работа, съгласно условията на настоящия договор.

(2) ВЪЗЛОЖИТЕЛЯТ се задължава да оказва необходимото съдействие на ИЗПЪЛНИТЕЛЯ и своевременно да предоставя необходимите сведения и указания, при възникване на необходимост.

(3) ВЪЗЛОЖИТЕЛЯТ има право във всеки момент от действието на настоящия договор да изисква информация за изпълнението на договора, без да пречи на оперативната дейност на ИЗПЪЛНИТЕЛЯ.

(4)ВЪЗЛОЖИТЕЛЯТ има право да откаже да приеме доставката, ако открие явни недостатъци на продуктите, изразяващи се в видима промяна във външните й белези или други отклонения свързани с качеството, за което се съставя констативен протокол. Констатираните недостатъци се отстраняват от ИЗПЪЛНИТЕЛЯ за негова сметка в 5-дневен срок от подписване на констативния протокол.

(5) Правото на собственост, включително правата на интелектуална и индустриална собственост върху резултатите от Договора, докладите и други документи, свързани с него, възникват за ВЪЗЛОЖИТЕЛЯ.

**чл.6.** ВЪЗЛОЖИТЕЛЯТ е отговорен за утвърждаване на разходите, извършени от ИЗПЪЛНИТЕЛЯ, въз основа на фактура и подписан приемо-предавателен протокол.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**чл.7.** (1) **ИЗПЪЛНИТЕЛЯТ** се задължава да изпълни предмета на настоящия договор, на свой риск, срещу договорената цена.

(2) **ИЗПЪЛНИТЕЛЯТ** се задължава да изпълни качествено, в срок и в договореното количество, възложените от **ВЪЗЛОЖИТЕЛЯ** доставки.

(3) **ИЗПЪЛНИТЕЛЯТ** се задължава във всеки момент от действието на настоящия договор да предоставя информация за изпълнението на договора, при поискване от страна на **ВЪЗЛОЖИТЕЛЯ**.

(4) **ИЗПЪЛНИТЕЛЯТ** се задължава да предаде работното облекло на **ВЪЗЛОЖИТЕЛЯ** в състояние, отговарящо на следните изисквания:

а) артикулите да са нови;

б) доставките трябва да бъдат съпътствани от документ, доказващ произхода им и качеството, на което отговарят (там където е приложимо)

**чл.8.** При констатиране на недостатъци на артикулите част от в доставката, **ИЗПЪЛНИТЕЛЯТ** е длъжен да отстрани същите за своя сметка в срок от 5 дни от подписване на констативен протокол за същите.

**чл.9**1) **ИЗПЪЛНИТЕЛЯТ** е длъжен да допуска представители на Управляващия Орган на ОП “Развитие на човешките ресурси”2014-2020 г. и всички други органи с правомощия да посредством проучване на документацията или проверки на място, във връзка с дейности по проекта, и при необходимост, да проведат пълен одит, въз основа на разходнооправдателните документи, приложени към счетоводните отчети, счетоводната документация и други документи, свързани с финансирането на проекта.

(2) Всички направени препоръки, при осъществяване на проверките, следва да бъдат изпълнени в указания срок.

**чл.10.** **ИЗПЪЛНИТЕЛЯТ** има право да получи от **ВЪЗЛОЖИТЕЛЯ** съответното възнаграждение за изпълнение на договорената доставка.

**чл.11.** За извършване на плащане **ИЗПЪЛНИТЕЛЯТ** изготвя фактура в съответствие с изискванията на чл.4, ал.4 и ал. 5.

**чл.12.** Всяка информация, представяна от ИЗПЪЛНИТЕЛЯпри публични и медийни изяви, свързана с изпълнението на задължения по настоящия договор, следва да информира, че дейностите са в изпълнение на рамките на договор за безвъзмездна финансова помощ № BG05M9OP001-2.004-0042-C02 „Комплекс за социално-здравни услуги за деца и семейства”, финансиран по Оперативна програма „Развитие на човешките ресурси“ 2014-2020, процедура чрез директно предоставяне на конкретен бенефициент BG05M9OP001-2.004 „Услуги за ранно детско развитие“

**чл.13. ИЗПЪЛНИТЕЛЯТ** e съгласен Управляващият орган, националните одитни органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на отпуснатата безвъзмездна финансова помощ и нейния размер, съгласно предвиденото в Договора.

**чл.14.** **ИЗПЪЛНИТЕЛЯТ** трябва да уведоми незабавно **ВЪЗЛОЖИТЕЛЯ**, друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в Община Габрово.

**VI. ВЪЗСТАНОВЯВАНЕ**

**чл.15.** В случай, че Управляващия Орган на ОП “Развитие на човешките ресурси”2014-2020 г. не верифицира платени от ВЪЗЛОЖИТЕЛЯ разходи, констатирани като неправомерно изплатени суми, ИЗПЪЛНИТЕЛЯТ се задължава да възстанови съответните дължими суми в срок от 5 работни дни от получаване на искане за това по сметка BG87STSA93003210003810; BIC:STSABGSF на ВЪЗЛОЖИТЕЛЯ.

**чл.16.** В случай, че ИЗПЪЛНИТЕЛЯТ не възстанови изисканите суми в упоменатия срок, ВЪЗЛОЖИТЕЛЯТ има право на обезщетение за забавено плащане, в размер на законовата лихва за периода на просрочието.

**чл.17.** Ако след приключване на проекта или по време на изпълнение на проекта, в случай на препоръки от Одитиращ орган и/или на база негови констатации, бъдат поискани финансови корекции, ИЗПЪЛНИТЕЛЯТ се задължава да възстанови посочената сума, в указания размер и срок, на ВЪЗЛОЖИТЕЛЯ.

**чл.18.** Банковите такси, свързани с връщането на дължими суми на ВЪЗЛОЖИТЕЛЯ, са изцяло за сметка на ИЗПЪЛНИТЕЛЯ.

**VII. НЕУСТОЙКИ**

**чл.19.** (1) При неизпълнение на задълженията си в срок, неизправната страна заплаща на изправната неустойка в размер на 0.5 % от стойността на договора на ден, но не повече от 10 % от общата стойност по договора.

(2) В случай на частично неизпълнение от страна на **ИЗПЪЛНИТЕЛЯ**, същият дължи на Възложителя неустойка в размер на 20% от стойността на договора.

(3) Изпълнителят се освобождава от отговорност за забава, когато същата се дължи на неизпълнение на задължение на Възложителя.

(4) Заплащането на уговорената неустойка не лишава изправната страна от възможността да претендира за обезщетение за претърпени вреди и пропуснати ползи по общия ред.

**чл.20.** (1) **ИЗПЪЛНИТЕЛЯТ** носи отговорност за предприемане на нерегламентиран достъп до информационните активи в Община Габрово, както и ако застраши сигурността на същите в размер на 10% от договореното възнаграждение.

(2) **ИЗПЪЛНИТЕЛЯТ** дължи неустойка в размер на 10% от договореното възнаграждение при неизпълнение на задълженията по чл. 15.

**VIII. ПРЕКРАТЯВАНЕ НА ДОГОВОРА**

**чл.21.** Действието на този договор се прекратява:

* с извършване и предаване на договорената работа;
* с изтичане на договорения срок;
* при изчерпване на общата стойност на договора;
* по взаимно съгласие между страните;
* при настъпване на обективна невъзможност за изпълнение на възложената работа;
* при неспазване на договорените срокове, едностранно от Възложителя.

**IX. ПОДИЗПЪЛНИТЕЛИ**

**Чл.22.** **(1)**  За извършване на дейностите по договора **ИЗПЪЛНИТЕЛЯТ** сключва договор за подизпълнение с подизпълнителите, посочени в офертата.

(2) В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, **ИЗПЪЛНИТЕЛЯТ** изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 14 ЗОП.

(3) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

(4) Не е нарушение на забраната по ал. 3 доставката на стоки, материали или оборудване, необходими за изпълнението на обществената поръчка, както и сключването на договори за услуги, които не са част от договора за обществената поръчка, съответно от договора за подизпълнение.

**Х. ПОВЕРИТЕЛНОСТ**

**Чл.23.(1).** **ВЪЗЛОЖИТЕЛЯТ** и **ИЗПЪЛНИТЕЛЯТ** се задължават да запазят поверителността на всички поверително предоставени документи, информация или други материали за срок не по-малко от три години, считано от 31 декември след предаването на отчетите от страна на УО, в които са включени разходите по операцията.

**(2)** Европейската комисия има право на достъп до всички документи, предоставени на Управляващия орган, като спазва същите изисквания за поверителност.

**(3)** При реализиране на своите правомощия **ВЪЗЛОЖИТЕЛЯТ** и **ИЗПЪЛНИТЕЛЯТ** спазват изискванията за защита на личните данни съобразно разпоредбите на чл. 5 от Регламент (ЕС, ЕВРАТОМ) № 966/2012 на Европейския парламент и на Съвета относно финансовите правила, приложими за общия бюджет на Съюза и за отмяна на Регламент (EO, Евратом) №1605/2002 на Съвета и приложимото национално законодателство.

**ХI. ИЗМЕНЕНИЕ НА ДОГОВОРА**

**чл.24.** Настоящият договор се изменя само когато:

1. промените са предвидени в документацията за обществената поръчка и в договора чрез ясни, точни и недвусмислени клаузи, включително клаузи за изменение на цената или опции; обхватът и естеството на възможните изменения или опции, както и условията, при които те могат да се използват, не трябва да води до промяна в предмета на поръчката или на рамковото споразумение;

2. поради непредвидени обстоятелства е възникнала необходимост от извършване на допълнителни доставки, услуги или строителство, които не са включени в първоначалната обществена поръчка, ако смяната на изпълнителя:

а) е невъзможна поради икономически или технически причини, включително изисквания за взаимозаменяемост или оперативна съвместимост със съществуващо оборудване, услуги или съоръжения, възложени с първоначалната поръчка, и

б) би предизвикала значителни затруднения, свързани с поддръжката, експлоатацията и обслужването или дублиране на разходи на възложителя;

3. поради обстоятелства, които при полагане на дължимата грижа възложителят не е могъл да предвиди, е възникнала необходимост от изменение, което не води до промяна на предмета на договора или рамковото споразумение;

4. се налага замяна на изпълнителя с нов изпълнител, при условие че възможността за замяна е предвидена в документацията за обществената поръчка и в договора чрез ясни, точни и недвусмислени клаузи, касаещи възникването на конкретни условия;

5. се налага замяна на изпълнителя с нов изпълнител, когато за първоначалния изпълнител е налице универсално или частично правоприемство, включително при преобразуване на първоначалния изпълнител чрез вливане, сливане, разделяне или отделяне, или чрез промяна на правната му форма, както и в случаите, когато той е в ликвидация или в открито производство по несъстоятелност и са изпълнени едновременно следните условия:

а) за новия изпълнител не са налице основанията за отстраняване от процедурата и той отговаря на първоначално установените критерии за подбор;

б) промяната на изпълнителя не води до други съществени изменения на договора за обществена поръчка или рамковото споразумение и не цели заобикаляне на закона;

6. условията по т. 4 или 5 са налице по отношение на участник в обединението изпълнител, което не е юридическо лице;

7. се налагат изменения, които не са съществени;

**ХI. ДВОЙНО ФИНАНСИРАНЕ**

**чл.25** ВЪЗЛОЖИТЕЛЯТ се задължава да не допуска двойно финансиране на дейности при изпълнението на договор за безвъзмездна помощ № BG05M9OP001-2.004-0042-C02 по проект „Комплекс за социално-здравни услуги за деца и семейства”.

**ХII. ЗАКЛЮЧИТЕЛНИ РАЗПОРЕДБИ**

**чл.26.** Всички спорове, по тълкуването и изпълнението на този договор, страните ще решават доброволно, чрез преговори с упълномощени представители.

**чл.27.** За неупоменати в този договор условия, се прилагат общите и специални нормативни актове, уреждащи тази дейност.

**чл.28.** Всяка от страните по този договор се задължава да не разпространява информация за другата страна, станала й известна при или по повод изпълнението на този договор.

**чл.29.** (1) За целите на настоящия договор уведомяването на **ИЗПЪЛНИТЕЛЯ** се извършва писмено по факс: ...................................; ел. поща: .............................; или с препоръчано писмо на адрес: ……………………………………………………………

(2) Уведомяването на **ВЪЗЛОЖИТЕЛЯ** се извършва писмено по факс: 066/ 809371; ел. поща: ..................................; или с препоръчано писмо на адрес: гр. Габрово, пл. Възраждане 3.

(3) Промяна в адреса или банковата сметка на ИЗПЪЛНИТЕЛЯ се извършва с уведомително писмо от ИЗПЪЛНИТЕЛЯ до ВЪЗЛОЖИТЕЛЯ.

Този договор се състави, подписа и подпечата в 3 (три) еднообразни екземпляра, от които два за ВЪЗЛОЖИТЕЛЯ - Община Габрово, един за ИЗПЪЛНИТЕЛЯ

Неразделна част от настоящия договор са:

1. Техническа спецификация на Възложителя;

2. Ценова оферта на Изпълнителя;

3. Предложение за изпълнение;

**ВЪЗЛОЖИТЕЛ ИЗПЪЛНИТЕЛ**

**ТАНЯ ХРИСТОВА *..................................***

***Кмет* *на Община Габрово***

**Директор д-я ФС: …………………**

**/М. Иванова/**

Юрисконсулт: /............................................/